KINNITATUD

RMK õigus- ja hangete osakonna

juhataja käskkirjaga

nr 1-47.3067/1

**PAKKUMUSE ESITAMISE ETTEPANEK**

Hankija Riigimetsa Majandamise Keskus teeb ettepaneku esitada pakkumus avatud hankemenetluses (maksumusega üle rahvusvahelise piirmäära) „Teabekandjate tootmine ja tarnimine“ (viitenumber 276599) vastavalt hanketeates ja teistes riigihanke alusdokumentides (edaspidi RHAD) esitatud tingimustele.

**1. Üldinfo**

1.1. Hanke eesmärgiks on leida koostööpartner maastikul paiknevate suunavate ning informeerivate teabekandjate (edaspidi tooted) tootmiseks ja tarnimiseks üle Eesti käesolevas hankes sätestatud tingimustel.

1.2. CPV-kood: 34928470-3 Märgid ja sildid.

1.3. Raamleping sõlmitakse ühe pakkujaga tähtajaga 48 kuud alates lepingu sõlmimisest.

1.4. Raamlepingu maksimaalne maksumus on 200 000,00 eurot (lisandub käibemaks kehtivas määras). Hankija ei pruugi osta raamlepingu alusel tooteid lepingu maksimaalses mahus, vaid infotahvleid ostetakse vastavalt reaalsele vajadusele ja hankijal olemasolevatele võimalustele.

1.4.1. Hankija jätab endale õiguse osta sarnaseid tooteid väljaspool raamlepingut vastavalt vajadusele.

1.5. Hankija ei ole käesolevat hanget jaganud osadeks, kuna hanke esemeks olevate toodete tootmine ja tarnimine moodustab ühtse terviku, mida hankijal on otstarbekas hallata ühise tervikuna ning mille jagamine osadeks ei ole tehniliselt mõistlik ega majanduslikult põhjendatud. Ühe teenusepakkuja kaasamisel on samuti tagatud asjade ja teenuse ühetaolisus nii kujunduslikus kui kvalitatiivses mõttes.

1.6. Hange viiakse läbi riigihangete keskkonnas (edaspidi eRHR) elektroonilise menetlusena. 1.7. Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

1.8. Kõik selgitused huvitatud isikutelt laekunud küsimustele ning muudatused RHADs tehakse kättesaadavaks eRHRi kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

1.9. Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

1.10. Hankija avab pakkumused eRHRi keskkonnas hanketeates toodud pakkumuste esitamise tähtaja saabumise järel esimesel võimalusel, hiljemalt pakkumuste esitamise tähtajaks oleva tööpäeva jooksul.

1.11. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

**2. Kvalifitseerimistingimused ja kõrvaldamise alused**

2.1. Hankes seatud kõrvaldamise alused ja kvalifitseerimise tingimused on sätestatud eRHRs hankepassis.

2.2. Riigihankes saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.

2.3. Riigihankes ei ole lubatud osaleda ettevõtjatel, kelle elu- või asukoht on Venemaa Föderatsioonis või Valgevene Vabariigis.

2.4. Hankija võib kontrollida pakkumuste vastavust RHADs esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise kontrollimist ning kontrollida hankemenetlusest kõrvaldamise aluste puudumist vaid edukaks tunnistatud pakkujal.

**3. Nõuded pakkumusele, pakkumuse vastavaks tunnistamine**

3.1. Hankes sätestatud pakkumuse vastavustingimused on esitatud eRHRs vastavustingimuste jaotises.

3.2. Hankija tunnistab pakkumuse vastavaks, kui see vastab RHADs esitatud nõuetele. Hankija võib tunnistada pakkumuse vastavaks, kui selles ei esine sisulisi kõrvalekaldeid RHADs nimetatud tingimustest.

3.3. Kui pakkuja pole tõendanud, et pakkumus vastab RHADs nõutule või samaväärsus jääb selgitamata või tõendid samaväärsuse kohta lisamata, samuti kui pakkuja ei esita tähtajaks proovitöö näidist, lükkab hankija pakkumuse tagasi kui mittevastava.

**4. Pakkumuse hinna väljendamise viis, proovitöö esitamise tingimused**

4.1. Pakkuja esitab eRHR-i keskkonnas täidetava pakkumuse maksumuse tabeli, kus kajastatavad hinnad tehnilise kirjelduse (RHAD Lisa 2) punktis 3 kirjeldatud parameetritega toodete osas fikseeritakse kogu raamlepingu kehtivusperioodiks.

4.2. Pakkuja peab hiljemalt pakkumuste esitamise tähtajaks pakkumuse vastavuse kontrolliks ja hindamiseks esitama proovitöö, s.o pakkuja valmistab teabekandja (infotahvli) mõõdus 1000x1000mm, alumiiniumkomposiit, 4/0 + 1/0 mattlaminaat, vastavalt hankija poolt ette antud kujundusfailile (Lisa 3). Proovitöö teostamisel peab lähtuma RMK stiilikataloogist

https://www.rmk.ee/organisatsioon/pressiruum/firmastiil/firmastiilikasiraamat

ja RMK juhendile infotahvlite kujundamiseks (Lisa 4). Proovitöö tuleb esitada aadressile Toompuiestee 24, Tallinn, RMK õigus- ja hangete osakond.

4.3. Proovitöö tagastatakse pakkujale 3 tööpäeva jooksul peale hankemenetluse lõppu (pakkuja peab tulema proovitööle järele või esitama andmed selle tagastamise aadressi kohta Eestis).

**5.** **Pakkumuste hindamiskriteeriumid, pakkumuste hindamine ja pakkumuse edukaks tunnistamine**

5.1. Lähtuvalt eRHRs kirjeldatud pakkumuste hindamise kriteeriumitest järjestatakse pakkumused pingeritta, alustades enim punkte saanud pakkumusest. Edukaks tunnistatakse pakkuja, kelle pakkumus sai hindamisel kokku enim punkte.

5.2. Võrdsete punktidega pakkumuste korral tunnistatakse edukaks pakkumus, millele on omistatud „Proovitöö vastavus kujundusfailile“ kriteeriumi eest suurim arv hindamispunkte. Juhul, kui ka nimetatud kriteeriumi hindamispunktid on võrdsed, korraldab hankija eduka pakkumuse välja selgitamiseks liisuheitmise, võimaldades võrdselt hindamispunkte saanud pakkumuse esitanud pakkujatel liisuheitmise juures viibida.

**6. Raamlepingu sõlmimise tingimused**

6.1 Raamlepinguga ei võrdsustata edukaks tunnistatud pakkumust või pakkumuse edukaks tunnistamise otsust ei eraldi ega koos, vaid hanke tulemusel sõlmitakse RHAD lisa 1 kohane raamleping.

6.2. Vastavalt RHS § 120 lg 2 ja 3 ei tohi hankija anda nõustumust lepingu sõlmimiseks enne 14 päeva möödumist teate esitamisest otsuse kohta, millele järgneb lepingu sõlmimine, v.a juhul, kui riigihanke menetluses on vastava otsuse tegemise ajal vaid üks riigihankes osalev pakkuja.

6.3. Pakkuja peab talle allkirjastamiseks edastatud lepingu allkirjastama ja hankijale välja saatma hiljemalt 5 tööpäeva jooksul alates päevast, mil hankija selle pakkujale välja saatis. Mõjuval põhjusel võib hankija allkirjastamise tähtaega pikendada, andes edukale pakkujale sellest kirjalikku taasesitamist võimaldavas vormis teada. Antud tähtaja jooksul lepingu allkirjastamisest keeldumist või lepingu täitmisele mitte asumist on hankijal õigus käsitleda, kui edukaks tunnistatud pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist RHS § 119 lg 1 mõttes ning sel juhul tegutseb hankija edasi vastavalt RHS § 119 sätestatule.

**7. Märkus selle kohta, millisel juhul hankija jätab endale võimaluse lükata tagasi kõik pakkumused**

Hankija jätab endale võimaluse tagasi lükata kõik pakkumused, kui:

7.1. kõigi pakkumuste või vastavaks tunnistatud pakkumuste maksumused ületavad toodete ühikhindade osas hankija eeldatavat maksumust või kui maksumused on hankija jaoks muul moel ebamõistlikult kallid;

7.2. hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise RHADs esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

**8. Riigihanke alusdokumentide loetelu**

Riigihanke alusdokumendid (RHAD) koosnevad hanketeatest, käesolevast pakkumuse esitamise ettepanekust kui riigihanke alusdokumentide põhitekstist ning järgmistest lisadest:

8.1. Lisa 1 – Raamlepingu projekt

8.2. Lisa 2 – Tehniline kirjeldus

8.3. Lisa 3 – proovitöö kujundusfail

8.4. Lisa 4 – RMK stiilijuhend infotahvlite kujundamiseks

8.5. eRHRi Kõrvaldamise alused ja kvalifitseerimise tingimused (hankepass täiendavate selgitustega)

8.6. eRHRi Vastavustingimused

8.7. eRHRi Hindamiskriteeriumid ja hinnatavad näitajad